สวัสดีค่ะสอบถามเรื่องฟันคุดค่ะ คือหนูจะได้คิวผ่าฟันคุดวันที่ 22 กรกฏาคม 2563 ที่จะถึงนี้ แต่ระหว่างที่รอตอนนี้ หนูมีอาการเหงือกบวมค่ะ แต่ไม่ได้รู้สึกปวดนะคะ แต่เวลากินอะไรแล้วไปโดนรู้สึกเจ็บนิดๆ(แล้วก็หายไป) แล้วก็เวลาทานอะไรเสร็จหนูจะใช้ไม่จิ้มฟันเอาเศษอาหารที่ติดออกค่ะ แต่ปรากฏว่า มีก้อนเลือกเล็กๆ(ไม่แน่ใจว่าเรียกว่าเป็นก้อนหรือลิ้มเลือดค่ะ) แล้วเลือกก็จะไหลอยู่ประมาณ 2-3นาที หนูจะใช้วิธี อมน้ำเกลือเพื่อให้เลือกหยุด แล้วก็ถึงค่อยแปรงฟันและใช้น้ำยาบวนปากค่ะ หนูอยากรู้ว่า ถ้าถึงวันที่หนูจะผ่าแล้วยังบวมอยู่คุณจะผ่าให้หนูมั้ยค่ะ แล้วก็ระหว่างนี้ ถ้ายังบวมไม่หาย หนูควรไปพบคุณได้เรยมั้ยค่ะ แล้วเค้าจะผ่าให้หนูเรยมั้ยค่ะ
สวัสดีค่ะ ฟันคุดเป็นฟันที่ขึ้นมาเกินในช่องปาก และควรทำการถอนหรือผ่าตัดออก เพราะฟันที่ขึ้นมาเกินจะกดเบียดฟันที่ปกติข้างๆทำให้เกิดปัญหาของทั้งเหงือกและฟันตามมาได้ในอนาคตโดยฟันคุดอาจทำให้มีอาการบวมที่เหงือกรอบๆได้อยู่แล้ว แพทย์อาจตรวจประเมินก่อนว่าไม่ได้มีการติดเชื้อที่รุนแรงที่ควรได้รับยาฆ่าเชื้อก่อน ถ้าไม่มีการติดเชื้อใดๆ แต่ยังมีอาการบวมอยู่ น่าจะสามารถทำการผ่าตัดไปได้ตามปกติ ระหว่างนี้ถ้าบวมมาก สามารถรับประทานยาแก้ปวด ยาแก้อักเสบได้ทุก 4-6 ชั่วโมงเพื่อบรรเทาอาการ ร่วมกับประคบเย็นเพื่อลดบวมได้ การบวมของฟันคุดไม่ใช่ข้อบ่งชี้ให้ต้องทำการผ่าตัดเร่งด่วนค่ะ ส่วนใหญ่ก็จะยังรอได้ เพียงแต่รักษาตามอาการไปก่อนดังที่กล่าวไป แปรงฟันและบ้วนปากทำความสะอาดช่องปากให้ดีวันละ 2 ครั้งไม่ให้มีเศษอาหารไปตกค้างตามซอกฟัน